
Rammer for hospitering og opptak i eldre lag

Fotballstyret i SIF ønsker at den enkelte spillers utvikling skal settes i fokus, og gå foran hensynet til resultatene på det enkelte lag. Det er likevel viktig å arbeide for å skape klubblojalitet, beholde et godt miljø og en sterk lagfølelse med sosial tilhørighet. 
Fotballstyret ønsker hospitering som et ledd i spillerutviklingen, men ser nødvendigheten av at dette skjer i kontrollerte rammer. Hospitering er en sportslig sak som hovedsklig angår enkeltspilleren, og alle henvendelser skal gjøres til hovedtrener. Videre må hospiteringen skje under rammer som skaper forutsigbarhet for det laget spilleren tilhører.
Hospitering internt i SIF
· Spilleren skal ønske hospitering og være fotballfaglig og fysisk moden for det

· Det er trenerne på avgiverlaget og mottakerlaget som sammen vurderer om spilleren er fotballfaglig og fysisk moden. Disse foreslår eventuelt hospitering for sportslig leder

· Foreldre/foresatte til spilleren skal tas med i diskusjonen før endelig avgjørelse om hospitering tas.

· Sportslig leder skal alltid ta den endelige avgjørelsen,

· Hospitering i SIF kan gjøres i aldersgruppa  fra 13 år til senior 

· Alle trenere på disse lagene plikter å legge til rette for både å avgi og motta hospitanter, en spiller som ønsker hospitering skal ikke nektes å bli faglig vurdert.

· Spillerne skal gjøres oppmerksomme på denne muligheten i et spillermøte i god tid før sesongstart, slik at vurderinger kan foretas og en plan for hospiteringer legges.

· Henvendelser om hospitering rettes til hovedtrener

· Hospitering skjer med unntak i helt spesielle tilfeller på det laget som er et trinn over. Spesielle tilfeller skal forelegges fotballstyret gjennom sportslig leder.

· Spillere som hospiterer skal i første rekke trene med laget over, treneren på mottakerlaget avgjør om og hvor mye han skal spille.

· Spilleren skal også trene en gang i uka med det lag han aldersmessig tilhører og spille kamper på dette laget. Spiller og trenere avgjør hva som er passende mengde kamper, avhengig av spilletid spilleren får på laget over og hva som er ønskelig og forsvarlig. Over tid skal spilleren ikke spille mer enn halvannen kamp pr uke.

· Hospiteringen kan være av varierende lengde avhengig av hvor mange som ønsker hospitering og er moden for det. Er det knapphet på spillere kan spillere hospitere hele sesongen, med mindre det klart går ut over avgiverlagets mulighet til å stille nok spillere på kamper. Trenerne avtaler lengden seg i mellom.

· Dersom en spiller hospiterer halve sesongen uten å spille kamper på det laget han aldersmessig tilhører, må han vurderes i forhold til rammer for opptak, se nedenfor.

Opptak på et lag i aldersklassen over
· Med opptak på laget over menes at spilleren både trener og spiller kun for laget over, og ikke for det lag som vedkommende på grunnlag av alder tilhører.

· Henvendelser om opptak gjøres til hovedtrener

· Spilleren skal ønske dette og være fotballfaglig og fysisk moden for det

· Det er trenerne på avgiverlaget og mottakerlaget som sammen vurderer om spilleren er fotballfaglig og fysisk moden, og anbefaler eventuelt opptak på laget over til sportslig leder.

· Alle opptak på laget over legges frem av sportslig leder for avgjørelse i fotballstyret.  

· Opptak av yngre spillere må være en nødvendighet for mottakerlaget på bakgrunn av spillermangel.

· En spiller kan ellers bare tas opp i helt spesielle tilfeller som forelegges fotballstyret

Hospitering i andre klubber

· Hospitering i andre klubber kan gjøres fra 16 år til senior.
· Spilleren skal ønske hospitering og være personlig, fotballfaglig og fysisk moden for det.
· Avtale om hospitering i andre klubber skal være skriftlig (mail eller brev) og inngås av seniorleder eller juniorleder.
· Klubben/laget det skal hospiteres i bør være et lag som vurderes å kunne gi et bedre sportslig tilbud og fotballfaglig utvikling for spilleren enn det SIF kan tilby. 

· Hospitering i andre klubber gjøres med formål i at spilleren og klubben det skal hospiteres i skal kunne evaluere om overgang er ønskelig.

· Hospitering gjøres primært på høsten etter sesongslutt med varighet på om lag én måned før SIF, spiller og klubben det hospiteres i foretar en evaluering og beslutter eventuell overgang til ny klubb.
· Det er treneren som vurderer om spilleren moden, eventuelt sammen med sportslig leder.

· Foreldre/foresatte til spillere i aldersbestemte klasser skal tas med i diskusjonen før endelig avgjørelse om hospitering i andre klubber.
